RESOLUCIÓN do 14 de abril de 2026 pola que se publica a Resolución do 13 de abril de 2026 de concesión das axudas convocadas ao abeiro da Resolución do 9 de decembro de 2025 pola que se establecen as bases de subvencións, en réxime de concorrencia non competitiva, do programa Cultura no Camiño, para o fomento das artes escénicas e musicais nos concellos da Comunidade Autónoma de Galicia polos que discorren os diferentes Camiños de Santiago, e se convocan para o ano 2026 (código de procedemento CT302B).
Axencia Galega das Industrias Culturais — III. Outras disposicións — 23/04/2026

No
Diario Oficial de Galicia
número 27, do 10 de febreiro de 2026, publícase a Resolución do 9 de decembro de 2025 pola que se establecen as bases de subvencións, en réxime de concorrencia non competitiva, do programa Cultura no Camiño, para o fomento das artes escénicas e musicais nos concellos da Comunidade Autónoma de Galicia polos que discorren os diferentes Camiños de Santiago, e se convocan para o ano 2026 (código de procedemento CT302B).
De conformidade co artigo 15.1 das que bases reguladoras, a resolución será ditada pola persoa titular da Presidencia do Consello Reitor da Agadic, por delegación do Consello Reitor (D.A. do Acordo do 24 de xullo de 2012; DOG núm. 164, do 29 de agosto) e por proposta do órgano instrutor, segundo o previsto no artigo 14.1.
Así mesmo, os artigos 10 e 15.2 das bases establecen que se publicará no
Diario Oficial de Galicia
, de conformidade co previsto no artigo 45 da Lei 39/2015, do 1 de outubro, que determina que esta publicación producirá os efectos da notificación.
Polo exposto, tras a presentación das solicitudes, unha vez finalizada a instrución e a fiscalización, e ditada o día 13 de abril de 2026 a resolución que finaliza o procedemento,
Primeiro. Ordenar a publicación no
Diario Oficial de Galicia
do contido íntegro da Resolución do 13 de abril de 2026, de concesión das axudas convocadas ao abeiro da Resolución do 9 de decembro de 2025 pola que se establecen as bases de subvencións, en réxime de concorrencia non competitiva, do programa Cultura no Camiño, para o fomento das artes escénicas e musicais nos concellos da Comunidade Autónoma de Galicia polos que discorren os diferentes Camiños de Santiago, e se convocan para o ano 2026 (código de procedemento CT302B), que se xunta como anexo desta resolución.
Segundo. Comunicar que a Resolución do 13 de abril de 2026, que finaliza este procedemento, esgota a vía administrativa e contra ela poderase interpor potestativamente recurso de reposición ante o mesmo órgano que a ditou, no prazo dun mes, que se contará a partir do día seguinte ao da súa publicación no
Diario Oficial de Galicia
.
Esta resolución tamén poderá ser impugnada directamente ante os xulgados do contencioso-administrativo de Santiago de Compostela, no prazo de dous meses a partir do día seguinte ao da súa publicación, de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 14 de abril de 2026
Antecedentes administrativos:
1. O 10 de febreiro de 2026 (DOG núm. 27), publícase a Resolución do 9 de decembro de 2025 pola que se establecen as bases de subvencións, en réxime de concorrencia non competitiva, do programa Cultura no Camiño, para o fomento das artes escénicas e musicais nos concellos da Comunidade Autónoma de Galicia polos que discorren os diferentes Camiños de Santiago, e se convocan para o ano 2026 (CT302B).
2. O artigo 1 das bases reguladoras establece que esta subvención irá destinada a financiar programacións culturais realizadas por entidades locais polas que discorren os diferentes Camiños de Santiago para contribuír á promoción das artes escénicas e musicais.
3. O artigo 14 das citadas bases recolle que na concesión de subvencións se seguirá un procedemento abreviado no cal o informe e a proposta de resolución serán efectuados nun único acto pola dirección da Axencia Galega das Industrias Culturais (Agadic), que o elevará á Presidencia do Consello Reitor da Axencia Galega das Industrias Culturais para a súa aprobación posterior, consonte o procedemento previsto nos artigos 19.2 e 22 da Lei 9/2007, do 13 de xuño, de subvencións de Galicia.
4. O mesmo artigo establece que as solicitudes de subvención se examinarán e serán outorgadas sempre que cumpran os requisitos exixidos nesta convocatoria ata esgotamento de crédito, por orde cronolóxica, tendo en conta a data de entrada no rexistro. Analizáronse noventa e unha solicitudes presentadas ata o 17 de marzo de 2026 a través do rexistro electrónico da Xunta de Galicia, e relacionadas no anexo I.
Consideracións legais e técnicas:
1. É competente para a resolución de concesión da axuda o presidente do Consello Reitor da Axencia, de conformidade co disposto no artigo 15 da Resolución do 9 de decembro de 2025 pola que se establecen as bases de subvencións, en réxime de concorrencia non competitiva, do programa Cultura no Camiño, para o fomento das artes escénicas e musicais nos concellos da Comunidade Autónoma de Galicia polos que discorren os diferentes Camiños de Santiago, que debe ditar resolución expresa no prazo de 15 días, desde a data de elevación da proposta da resolución.
2. O director da Axencia Galega de Industrias Culturais emite informe e presenta a súa proposta de resolución, de conformidade co artigo 14 das bases reguladoras, o 10 de abril de 2026.
Examinada a proposta de resolución do director da Axencia Galega das Industrias Culturais, e de conformidade con ela,
1. Non admitir a solicitude que se relaciona no anexo II por incumprir co artigo 2.1 da convocatoria.
2. Conceder a subvención, polos importes que se expresan, por cumprir os requisitos establecidos pola convocatoria ás entidades solicitantes que se relacionan no anexo III.
Esta resolución pon fin á vía administrativa e contra ela poderán interporse os seguintes recursos, sen prexuízo de que as persoas interesadas poidan exercer calquera outro que consideren procedente:
a) Recurso potestativo de reposición ante o presidente do Consello Reitor da Agadic. O prazo para interpor o recurso de reposición será dun mes contado desde o día seguinte ao da súa publicación no DOG. Unha vez transcorrido o devandito prazo, unicamente se poderá interpor recurso contencioso-administrativo, sen prexuízo, de ser o caso, da procedencia do recurso extraordinario de revisión.
b) Recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados desde o día seguinte ao da publicación da resolución.
Notificarase a resolución ás entidades interesadas, de conformidade co establecido na Lei do procedemento administrativo común das administracións públicas.
Santiago de Compostela, 13 de abril de 2026. O presidente do Consello Reitor da Axencia Galega das Industrias Culturais, José Carlos López Campos.